**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS TARYBOS 2017 m. liepos 27 d. sprendimO Nr. T2-187 „DĖL KULTŪROS BEI MENO PROJEKTŲ FINANSAVIMO KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS NUSTATYMO“ PAKEITIMO**

1. **Projekto rengimą paskatinusios priežastys.**

Šis sprendimo projektas parengtas siekiant patobulinti Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašą, numatyti priemones mažinančias administracinę naštą projektų vykdytojams ir savivaldybės administracijai, stiprinti projektų kokybės kontrolę, pakoreguoti kitus netikslumus.

Esminiai tvarkos aprašo naujos redakcijos pokyčiai:

* + - * Siekiant Klaipėdos miesto savivaldybės biudžeto lėšomis finansuoti Klaipėdai ir klaipėdiečiams aktualius projektus, aiškiau išreikši reikalavimai projektų organizatoriams (tvarkos aprašo 5.5; 5.6; 41.3 punktai;
* Siekiant sudaryti sąlygas gauti pakankamo dydžio finansavimą Lietuvos kultūros sostinės metais užgimusiems festivaliams, buvusiems Klaipėdos reprezentaciniams festivaliams ir kitiems ambicingiems, Klaipėdai reikšmingiems projektams, nenustatoma maksimali riba, kurią galima skirti vienam srities projektui (tvarkos aprašo 10 punktas);
* Siekiant sumažinti kultūros projektų dalinio finansavimo konkurso administravimo naštą bei pagreitinti dalinio finansavimo konkurso rezultatų paskelbimą, prisitaikyti prie Klaipėdos kultūros sektoriaus poreikių, numatoma galimybė atskiru metu skelbti sričių ir programų konkursus (tvarkos aprašo 18 punktas);
* Siekiant mažinti administracinę naštą, projektų organizatorių nebereikalaujama iš anksto pateikti pažymų iš Valstybinės mokesčių inspekcijos ir Socialinio draudimo fondo. Kilus įtarimų apie organizatorių mokestinius įsipareigojimus, šią informaciją kultūros skyriaus valstybės tarnautojai gali bet kuriuo metu patikrinti Savivaldybės administracijai prieinamose duomenų bazėse (tvarkos aprašo 25.3 punktas);
* Siekiant stiprinti Klaipėdos kultūros organizacijas, taikyti gerąją Europos Sąjungos, Šiaurės ir Baltijos šalių bei Lietuvos kultūros tarybos praktiką, keičiama galima skirti lėšų suma administracinėms išlaidoms iki 35 procentų nuo bendros iš savivaldybės biudžeto projekto finansavimui skirtos sumos. Pažymėtina, kad pelno siekiantys juridiniai asmenys ir valstybės biudžetinės įstaigos lėšų administracinėms išlaidoms skirti negali (tvarkos aprašo 63 punktas).
* Atsižvelgiant į pasikeitusį Klaipėdos miesto savivaldybės Imanuelio Kanto viešosios bibliotekos pavadinimą pakoreguotas tvarkos aprašo 67 punktas;
* Siekiant paskatinti Klaipėdos kultūros organizacijas aktyviau dalyvauti tarptautinių tinklinių kultūros organizacijų veikloje, siūloma programų projektus įgyvendinančioms organizacijoms leisti narystės minėtose organizacijose mokesčių išlaidas dengti Savivaldybės biudžeto lėšomis (tvarkos aprašo 70.8 punktas)
* Siekiant mažinti administracinę naštą projektų organizatoriams, vadovaujantis ES ir Lietuvos gerąja praktika, keičiama ataskaitų teikimo tvarka. Vietoje faktines išlaidas patvirtinančių dokumentų kopijų, sudaroma galimybė teikti faktines išlaidas liudijančių dokumentų sąrašą, kuriame nurodomi visi faktines išlaidas pagrindžiančių dokumentų rekvizitai arba audito išvadą, o programų projektų atveju ir banko sąskaitos, skirtos administruoti savivaldybės biudžeto lėšas, pilną išrašą už projekto vykdymo laikotarpį (tvarkos aprašo 78.3; 78.4; 79; 80 punktai). Pažymėtina, kad kilus abejonių dėl projekto finansinės ataskaitos, savivaldybės administracija visuomet turi teisę pareikalauti faktines išlaidas liudijančių dokumentų kopijų ir kitų reikalingų dokumentų (tvarkos aprašo 85 punktas);
* Siekiant užtikrinti, kad projektų organizatoriai įgyvendintų projektus panašia apimtimi, kaip numatyta projektų paraiškose, numatoma Savivaldybės administracijos teisė drausti vienerius metus dalyvauti kultūros projektų dalinio finansavimo konkurse, kai nustatoma, kad projektas įgyvendintas reikšmingai mažesne veiklų apimtimi ir kokybe nei planuota paraiškoje (tvarkos aprašo 91 punktas).

**2. Projekto rengimo priežastys ir kuo remiantis parengtas sprendimo projektas.**

 Šis sprendimo projektas parengtas vadovaujantis Lietuvos Respublikos Vietos savivaldos įstatymo 187 straipsnio 1 punktu bei atsižvelgiant į Kultūros ir meno tarybos pastabas (2019-01-14 Kultūros ir meno tarybos protokolas Nr. TAR1-8).

**3. Kokių rezultatų laukiama.**

Klaipėdos miesto savivaldybės tarybai pritarus šiam sprendimo projektui patobulintas Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašas, numatytos priemonės mažinančios administracinę naštą projektų iniciatoriams ir savivaldybės administracijai, pakoreguoti kiti tvarkos aprašo netikslumai.

**4. Sprendimo projekto rengimo metu gauti specialistų vertinimai.**

Tvarkos aprašo nauja redakcija parengta remiantis Kultūros ir meno tarybos rekomendacijomis (2019-01-14 Kultūros ir meno tarybos protokolas Nr. TAR1-8). Konsultuotasi su Lietuvos kultūros tarybos pirmininke D. Urbonavičiene ir administracijos direktoriumi Mindaugu Bundza, Kauno miesto savivaldybės administracijos Kultūros skyriaus vedėju Albinu Vilčinsku, Klaipėdos miesto savivaldybės kontroliere Daiva Čeporiūte. Elektroniniu paštu apklausti Klaipėdos kultūros organizacijų atstovai .

**5. Išlaidų sąmatos, skaičiavimai, reikalingi pagrindimai ir paaiškinimai.**

Nepateikiama

**6.** **Lėšų poreikis sprendimo įgyvendinimui.**

 Kultūros ir meno sričių ir programų projektams iš dalies finansuoti kasmet Klaipėdos miesto savivaldybės Kultūros plėtros programoje planuojami asignavimai.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašo naujos redakcijos lyginamasis variantas (11 lapų);
2. 2019-01-14 Kultūros ir meno tarybos protokolas Nr. TAR1-8, išrašas (2 lapai).

Kultūros skyriaus vedėja Eglė Deltuvaitė